Α.Ο. Τρίκαλα 1963

Ιστορία Ομάδας
Ο Αθλητικός Όμιλος Τρίκαλα 1963 ιδρύθηκε το φθινόπορο του 2011 ως Α.Σ. Τρίκαλα 2011 έπειτα από την συγχώνευση του ιστορικού Α.Ο. Τρίκαλα ο οποίος αντιμετώπιζε τεράστια προβλήματα οικονομικής φύσης και της Θύελλας Πετρωτού. Και οι δύο ομάδες αγωνίζονταν στην Δ Εθνική. Έτσι η νέα ομάδα, ο Α.Σ. Τρίκαλα 2011 πήρε την θέση της υγειούς Θύελλας Πετρωτού, και ο Α.Ο.Τ. παραιτήθηκε απο το πρωτάθλημα. Εκείνη την σεζόν η ομάδα κατέλαβε την 2η θέση με 55 βαθμούς στον 5ο όμιλο, χάνοντας την άνοδο για μολις 2 βαθμούς. Τη επόμενη χρονιά καταλαμβάνει την 5 θέση του 5ου ομίλου της Δ Εθνικής, όμως λόγω της αναδιάρθρωσης θα κερδίσει την άνοδο στην Γ Εθνική. Μετά το τέλος της σεζόν 2012-13 η ομάδα θα αλλάξει όνομα, από Α.Σ. Τρίκαλα 2011 σε Α.Ο. Τρίκαλα 1963, δηλαδή το όνομα και το έτος ίδρυσης του ιστορικού Α.Ο. Τρίκαλα. Η αλλαγή αυτή θα απομακρύνει και τους λίγους οπαδούς που είχε η ομάδα, καθώς ταυτόχρονα ο Α.Ο. Τρίκαλα επανενεργοποιήθηκε και δήλωσε συμμετοχή στην Β ΕΠΣ Τρικάλων. Την σεζόν 2013-14 η ομάδα θα συμμετάσχει στον 3ο όμιλο της Γ Εθνικής όπου πήρε την 7η θέση με 44 βαθμούς και κράτησε την παραμονή στην κατηγορία. Όμως μετά το τέλος της σεζόν ο πρόεδρος ανακοίνωσε την διάλυση της ομάδας, κατόπιν και από αποτυχία συγχώνευσης με τον Απόλλων Λάρισας. Αν όμως η ομάδα δεν έπαυε την λειτουργεία της θα είχε ενδιαφέρον την επόμενη χρονια η ταυτόχρονη παρουσία με τον Α.Ο. Τρίκαλα στον ίδιο όμιλο της Γ Εθνικής.

Έμβλημα Ομάδας
Το έμβλημα της ομάδας ήταν ένα παλιό έμβλημα του Α.Ο. Τρίκαλα, από την δεκαετεία του 1980.

Γήπεδο
Η ομάδα αγωνιζόταν στο Δημοτικό Στάδιο Τρικάλων.